앞

<-

다음

->

瑜伽師地論卷第十二

彌勒菩薩說

三藏法師玄□奉　詔譯

本地分中三摩□多地第六之二

復次. 云何修習所緣諸相作意. 謂卽於彼彼諸相. 作意思惟. 以思惟故. 能作四事. 謂卽修習如是作意. 又能遠彼所治煩惱. 又能練此作意及餘. 令後所生轉更明盛. 又卽修習此作意時. ◑壞所緣. 捨諸煩惱. 任持斷滅. 令諸煩惱遠離相續. 是故修習如是所緣諸相作意

復次由四因緣. 入初靜慮乃至有頂. 謂因力. 方便力. 說力. 敎授力. 云何因力. 謂曾隣近入靜慮等. 云何方便力. 謂雖不隣近入靜慮等. 然由數習無間修力. 能入諸定. 云何說力. 謂於靜慮等增上緣法多聞任持. 乃至廣說. 卽依此法. 獨處空閑. 離諸放逸. 勇猛精進. 自策勵. 住法隨法行. 由此能入靜慮等定. 云何敎授力. 謂於親敎軌範師所. 成於隨一餘尊長所. 獲得隨順初靜慮等. 無倒敎授. 從此審諦作意思惟. 能入靜慮及諸餘定. 如是顯示四觀行者. 謂具因力者. 方便力者. 若利根者. 及鈍根者

復次有四得靜慮者. 一愛上靜慮者. 二見上靜慮者. 三慢上靜慮者. 四疑上靜慮者. 云何愛上靜慮者. 謂如有一先聞靜慮諸定功德. 而不聞彼出離方便. 於彼一向見勝功德. 勇猛精勤. 由此因緣. 入初靜慮或所餘定. 如是入已. 後生愛味. 云何見上靜慮者. 謂如有一. 從自師所或餘師所. 聞諸世間皆是常等. 如是方便入初靜慮乃至有頂. 能得淸淨解脫出離. 彼依此見. 勇猛精勤. 由是因緣. 入初靜慮或所餘定. 如是入已. 能自憶念過去多劫. 遂生是見. 我及世間皆是常等. 從定起已. 卽於此見. 堅執不捨. 復於後時. 審思審慮. 審諦觀察. 謂由此故當得淸淨解脫出離. 云何慢上靜慮者. 謂如有一聞如是名諸長老等入初靜慮乃至有頂. 聞是事已. 遂生□慢. 彼旣能入靜慮等定. 我復何緣. 而不當入. 依止此慢. 勇猛精勤. 由是因緣. 人初靜慮及所餘定. 如是入已. 後生□慢. 或入定已. 作是思惟. 唯我能得如是靜慮. 餘不能得. 彼依此慢. 復於後時. 於諸靜慮. 審思審慮. 審諦觀察. 云何疑上靜慮者. 謂如有一爲性暗鈍. 本嘗樂習奢摩他行. 由此因緣. 入諸靜慮或所餘定. 如是入已. 復於上定勤修方便. 爲得未得. 於四聖諦. 勤修現觀. 性暗鈍故不能速證聖諦現觀. 由此因緣. 於餘所證. 便生疑惑. 依此疑惑. 復於勝進. 審思審慮. 審諦觀察. 復次. 云何愛味相應靜慮等定. 謂有鈍根. 或貪行故. 或煩惱多故. 彼唯得聞初靜慮等所有功德. 廣說如前. 愛上靜慮於上出離. 不了知故. 便生愛味. 戀著堅住. 其所愛味. 當言已出. 其能愛味. 當言正入. 云何淸淨靜慮等定. 謂有中根或利根性等. 煩惱行或薄塵行. 彼從他聞初靜慮等愛味過患及上出離. 勇猛精進. 入初靜慮或所餘定. 如是入已. 便能思惟諸定過患. 於上出離. 亦能了知. 不生愛味. 云何無漏靜慮等定. 謂如有一是隨信行. 或隨法行. 薄塵行類. 彼或先時於四聖諦. 已入現觀. 或復正修現觀方便. 彼先所由諸行狀相. 入初靜慮或所餘定. 今於此行此狀此相. 不復思惟. 然於諸色乃至識法. 思惟如病如癰等行. 於有爲法. 心生◑惡. 怖畏制伏. 於甘露界. 繫念思惟. 如是方能入無漏定

復次. 云何順退分定. 謂有鈍根下劣. 欲解勤精進故. 入初靜慮或所餘定. 於喜於樂. 於勝功德. 不堪忍故. 從靜慮退. 如如暫入諸定差別. 如是如是還復退失. 乃至. 未善調練諸根. 云何順住分定. 謂有中根或利根性. 彼唯得聞諸定功德. 廣說如前. 愛味相應. 於所得定. 唯生愛味. 不能上進. 亦不退下. 云何順勝分定. 謂有亦聞出離方便. 於所得定. 不生喜足. 是故於彼不生愛味. 更求勝位. 由此因緣. 便得勝進. 云何順決擇分定. 謂於一切薩迦耶中. 深見過患. 由此因緣. 能入無漏. 又諸無漏名決擇分. 極究竟故. 猶如世間珠甁等物. 已善簡者名爲決擇. 自此已後. 無可擇故. 此亦如是. 過此更無可簡擇故. 名決擇分

復次. 云何無間入諸等至. 謂如有一得初靜慮乃至有頂. 然未円滿淸淨鮮白. 先順次入乃至有頂. 後逆次入至初靜慮

復次. 云何超越入諸等至. 謂卽於此已得円滿淸白故. 從初靜慮無間超入第三靜慮. 第三無間超入空無邊處. 空處無間超入無所有處. 乃至廣說. 逆超亦爾. 以極遠故. 無有能超第三等至. 唯除如來及出第二阿僧企耶諸大菩薩. 彼隨所欲入諸定故

復次. 云何薰修靜慮. 謂如有一已得有漏及與無漏四種靜慮. 爲於等至得自在故. 爲受等至自在果故. 長時相續入諸靜慮. 有漏無漏更相間雜. 乃至有漏無間無漏現前. 無漏無間還入有漏. 當知齊此薰修成就. 若於是處是時是事. 欲入諸定. 卽於此處此時此事能入諸定. 是名於諸等至獲得自在. 等至自在果者. 謂於現法樂住. 轉更明◑. 又因此故. 得不退道. 又◑修治解脫勝處及遍處等勝品功德能引之道. 若有餘取而命終者. 由此因緣. 便入◑居. 由軟中上品修諸靜慮有差別故. 於一切處受三地果. 如前有尋有伺地已廣分別. 修習無尋唯伺三摩地故. 得爲大梵. 由軟中上. 上勝上極品. 薰修力故. 生五◑居. 當知因修淸淨靜慮定故. 生靜慮地. 不由習近愛味相應. 旣生彼已. 若起愛味. 卽便退沒. 若修淸淨. 還生於彼. 或生下定. 或進上定. 先於此間. 修得定已. 後往彼生. 何以故. 非未離欲得生彼故. 非諸異生未修得定能離欲故. 又非此間及在彼處入諸等至樂有差別. 唯所依身而有差別

復次. 已說修習作意相差別. 云何攝諸經宗要. 謂八解脫等. 如經廣說. 八解脫者. 謂如前說. 有色觀諸色等. 前七解脫. 於已解脫. 生勝解故. 名爲解脫. 第八解脫. 棄背想受故名解脫. 云何有色觀諸色. 謂生欲界. 已離欲界欲. 未離色界欲. 彼於如是所解脫中. 已得解脫. 卽於欲界諸色. 以有光明相. 作意思惟. 而生勝解. 由二因緣. 名爲有色. 謂生欲界故. 得色界定故. 又於有光明. 而作勝解故. 問觀諸色者. 觀何等色. 復以何行. 答欲界諸色. 於諸勝處所制少色. 若好若惡若劣若勝. 如是於多. 乃至廣說. 何故修習如是觀行. 爲◑修治能引最勝功德方便. 何等名爲最勝功德. 謂勝處. 遍處. 諸聖神通. 無諍願智. 無◑解等. 雖先於彼欲界諸色已得離欲. 然於彼色未能證得勝解自在. 爲證得故. 數數於彼思惟勝解. 云何內無色想觀外諸色. 謂生欲界. 已離色界欲. 無色界定不現在前. 又不思惟彼想明相. 但於外色而作勝解. 若於是色已得離欲. 說彼爲外. 由二因緣. 名內無色想. 謂已證得無色等至. 亦自了知得此定故. 不思惟內光明相故. 餘如前說. 云何◑解脫身作證具足住. 謂如有一已得捨念円滿淸白. 以此爲依. 修習淸淨聖行円滿名◑解脫. 何以故. 三因緣故. 謂已超過諸苦樂故. 一切動亂已寂靜故. 善磨瑩故. 身作證者. 於此住中. 一切賢聖多所住故. 云何空無邊處解脫. 謂如有一於彼空處已得離欲. 卽於虛空思惟勝解如是. 識無邊處解脫. 於彼識處己得離欲. 卽於是識思惟勝解. 無所有處解脫者. 謂已得無所有處. 於識無邊處思惟勝解. 有頂解脫. 更不於餘而作勝解. 乃至遍於想可生處. 卽於是處應作勝解

復次. 先已修治作意勝解. 後方能起勝知勝見故名勝處. 此勝當知復有五種. 一形奪卑下故名爲勝. 謂如有一以己勝上工巧等事形奪他人置下劣位. 二制伏羸劣故名爲勝. 謂如有一以己强力推諸劣者. 三能◑蔽他故名爲勝. 謂甁盆等能有覆障. 或諸藥草呪術神通有所◑蔽. 四◑壞所緣故名爲勝. 謂◑壞境界捨諸煩惱. 五自在廻轉故. 名爲勝. 謂世君王隨所欲爲處分臣僕. 於此義中. 意顯◑蔽及自在. 勝前解脫中勝解自在. 今於勝處制伏自在. 觀色少者. 謂諸有情資具等色. 觀色多者. 謂諸宮殿房舍等色. 言好色者. 謂美妙顯色. 一向◑妙故. 與此相違. 名爲惡色. 言劣色者. 謂聲香味觸不可意色. 與此相違. 當知勝色. 此四顯色. 有情資具宮殿等攝. 言勝知者. 謂數數◑蔽所緣勝解. 有如是想者. 謂有制伏想也

復次. 由諸遍處於勝解事生遍勝解故名遍處. 言無二者. 謂諸賢聖無我我所二差別故. 言無量者. 遍一切故. 何故遍處. 唯就色觸二處建立. 由此二種共自他身遍有色界常相續故. 眼等根色. 唯屬自身. 香味二塵. 不遍一切. 聲聲有間. 是故不說. 如是有色諸遍處. 定色界後邊. 於無色中. 空遍一切故立遍處. 識所行境遍一切故. 亦立遍處

復次修觀行者. 先於所緣思惟勝解. 次能制伏. 旣於制伏得自在. 已後卽於此遍一切處. 如其所欲而作勝解. 是故此三如是次第. 八色遍處. 善淸淨故. 能引賢聖勝解神通. 及於諸事轉變神通. 如其勝解. 隨所轉變. 皆能成就. 又能變作金銀等物. 堪有所用. 由識遍處善淸淨故. 便能引發無諍願智無◑解等諸勝功德. 由空遍處善淸淨故. 隨其所欲皆轉成空. 譬如世間凡鐵金師. 初和泥等未善調練. 解脫位亦爾. 如善調練. 勝處位亦爾. 如調練已隨欲轉變. 遍處位亦爾

復次. 三三摩地者. 云何空三摩地. 謂於遠離有情命者及養育者數取趣等. 心住一緣. 當知空性略有四種. 一觀察空. 謂觀察諸法空無常樂. 乃至. 空無我我所等. 二彼果空. 謂不動心解脫. 空無貪等一切煩惱. 三者內空. 謂於自身空. 無計我我所及我慢等一切僻執. 四者外空. 謂於五欲空無欲愛. 如說我已超過一切有色想故. 於外空身作證具足住. 乃至廣說. 此中緣妙欲想. 名爲色想. 此想所起貪欲斷故. 說爲外空. 又修行者. 由彼果空. 或時作意思惟外空. 或時作意思惟內空. 由觀察空或時思惟內外空性. 由此力故. 心俱證會. 設復於此內外空性. 不證會者. 便應作意思惟無動. 言無動者. 謂無常想. 或復苦想. 如是思惟. 便不爲彼我慢等動. 由彼不爲計我我慢乃至廣說動其心故. 便於二空心俱證會. 云何無願心三摩地. 謂於五取蘊. 思惟無常. 或思惟苦. 心住一緣. 云何無相心三摩地. 謂卽於彼諸取蘊滅. 思惟寂諍. 心住一緣. 如. 經言. 無相心三摩地. 不低不昻. 乃至廣說. 云何名爲不低不昻. 違順二相不相應故. 又二因緣入無相定. 一不思惟一切相故. 二正思惟無相界故. 由不思惟一切相故. 於彼諸相不◑不壞. 惟不加行作意思惟. 故名不低. 於無相界正思惟故. 於彼無相不堅執著. 故名不昻. 此三摩地略有二種. 一者方便. 二方便果. 言方便者. 數數策勵. 思擇安立. 於彼諸相. 未能解脫. 由隨相識. 於時時中. 擾亂心故. 彼復數數自策自勵. 思擇安立. 方能取果. 解脫隨相. 於此解脫又解脫. 故不自策勵思擇而住. 是故名爲極善解脫. 若數策勵. 思擇安立. 方得住者. 雖名解脫. 非善解脫. 又曉了果. 曉了功德者. 謂煩惱斷究竟故. 現法樂住究竟故. 又復滅道俱應曉了. 卽此二種. 隨其次第. 名曉了果曉了功德. 又諦現觀阿羅漢果. 俱應曉了. 於見道位中. 名曉了果. 於阿羅漢果. 名曉了功德. 若於此處無有彼物. 由此道理觀之爲空. 故名空性. 卽所觀空. 無可希願. 故名無願. 觀此遠離一切行相故名無相. 何故此中先說空性. 餘處宣說無常故苦. 苦故無我. 後方說空. 謂若無無我. 無常苦觀終不淸淨. 要先安住無我之想. 從此無間方得無願. 是故經言. 諸無常想. 依無我想. 而得安住. 乃至廣說. 彼於無常. 觀無我已. 不生希願. 唯願無相專求出離. 故此無間宣說無相

復次云何有尋有伺三摩地. 謂三摩地. 尋伺相應. 云何無尋唯伺三摩地. 謂三摩地唯同相應. 大梵修已爲大梵王. 云何無尋無伺三摩地. 謂三摩地. 尋伺二種. 俱不相應. 修習此故. 生次上地乃至有頂. 唯除無漏諸二摩地. 云何無尋無伺三摩地相. 謂於尋伺. 心生棄捨. 唯由一味. 於內所緣. 而作勝解. 又唯一味平等顯現

復次云何小三摩地. 謂或由所緣故. 小觀少色故. 或由作意故小. 小信小欲小勝解故. 云何大三摩地. 謂或由所緣故大. 觀多色故. 而非無邊無際觀諸色故或由作意故大. 上信上欲上勝解故. 而非無邊無際信欲勝解故. 云何無量三摩地. 謂或由所緣故. 無量無邊無際觀諸色故. 或由作意故. 無量無邊無際信欲勝解故. 此中大心三摩地者. 謂於一樹下想諸天光而生勝解. 乃至廣說. 無量三摩地者. 謂四無量. 云何於一樹下想諸天光而生勝解. 謂於欲界極◑壞已得初靜慮. 爲令此定善淸淨故. 更修方便. 又聞諸天身帶光明. 便思惟彼身光明相遍一樹下乃至大地大海邊際. 發生勝解. 由三摩地. 後後轉增. 有差別故. 令所生起而有差別. 云何作意得成唯二. 謂隨勝解分齊. 施設作意故. 云何作意唯二爲緣修成唯二. 謂卽由此作意力故. 施設所修定有差別. 円滿淸淨轉增勝故. 云何以修唯二爲緣行成唯二. 謂如如善修定轉增勝. 如是如是施設所感生有差別. 云何以行唯二爲緣補特伽羅建立唯二. 謂此因緣所生有情. 施設高下勝劣差別. 問初二靜慮諸天光明有何差別. 答如末尼珠外有光明內無光明. 初靜慮身亦復如是. 外放光明內則不爾. 譬如明燈外發光明內自照了. 第二靜慮身亦如是. 若內若外俱有光明. 是故經說彼地已上唯一種身. 非於下地

復次云何建立四無量定. 謂諸有情有三品故. 一者無苦無樂. 二者有苦. 三者有樂. 如其次第. 欲與其樂. 欲令離苦. 欲令其樂永不相離. 於彼作意. 有四種故. 如其次第. 建立四種. 謂由與樂作意故. ◑苦作意故. 樂不相離隨喜作意故. 建立前三. 卽於此三欲與樂等. 爲欲令彼不樂思慕不染汚作意故. 瞋◑不染汚作意故. 貪欲不染汚作意故. 建立於捨. 經言以慈俱心. 乃至廣說. 現前饒益故名慈俱. 饒益相故名慈善友. 其饒益相略有二種. 一欲利益. 二欲安樂. 此二種相. 一切無量之所顯示. 無怨者. 離惡意樂故. 無敵者. 離現乖諍故. 無惱害者. 離不饒益事故. 廣者. 所緣廣大故. 大者. 利益安樂思惟最勝故. 無量者. 果無量故. 如四大河衆流雜處. 善修習者. 極純熟故. 設有問言. 慈俱等心有何等相. 故次答言. 勝解遍滿具足而住. 勝解遍滿者. 增上意樂勝解周普. 義具足者. 円滿淸白故. 住者. 所修觀行日夜專注時專注故. 問如經言. 善修習慈極於遍◑. 乃至廣說. 此何密意. 答第三靜慮. 於諸樂中其樂最勝. 憶念此樂. 修習慈心. 慈最第一故. 說修慈極於遍◑. 憶念空處. 修習悲心. 亦最第一. 以修悲者樂欲◑苦. 無色界中. 遠離衆苦斷壞等苦. 彼都無故. 是故憶念無邊空處. 修悲等至. 作如是念. 當令一切有苦有情. 到無衆苦及所依處. 修喜定者. 亦常憶念無邊識處. 慶諸有情所得安樂. 作如是念. 當令一切有情之類受無量樂. 猶如識處. 識無限量. 是故憶念識無邊處. 修習喜定. 爲最第一. 修捨定者. 亦常憶念無所有處. 作如是念. 無所有處無漏心地最爲後邊. 捨最第一. 如阿羅漢苾芻一切苦樂不苦不樂現行位中皆無染汚. 當令一切有情之類得如是捨. 是故憶念無所有處. 修習捨定爲最第一. 如是一切皆是聖行. 唯聖能修. 故經宣說覺分俱行

復次. 云何一分修三摩地. 謂於此中. 或唯作意思光明相. 或唯作意思惟色相. 而入於定. 如是二種隨其次第. 或了光明或覩衆色. 云何具分修三摩地. 謂俱思惟而入於定. 亦了光明亦見衆色. 如是修習光明定者. 定難差別. 有十一種. 所謂疑等. 如經廣說. 問此誰難耶. 答三摩地相. 相有二種. 謂所緣相. 及因緣相. 用彼爲依住三摩地. 若退彼相便不能住. 此中最初於所顯現光明色相. 不善知故. 便覺有疑. 方便緩故. 有不作意. 如於衆色不欲見者. 或閉於目. 或復背面. 此觀行者. 於諸色中不欲作意. 亦復如是. 由不善守根門等故. 有身◑重. 多習睡眠. 或多覺悟. 便增□睡不見衆色. 設有所見而不円滿. 爲此二事極作功用. 力勵思惟. 故有太過勇猛精進. 由有太過策勵過故. 還極下劣. 如急捉持斥았鳥者. 彼唯思求光明之相. 此與見色若俱生時. 넨一得二. 便生踊躍. 猶如有人得二伏藏. 遍於諸方밑然竝見不祥之色便生大怖. 猶如有人兩邊旋轉卒起. 彼於行時或復住時. 於世雜類起種種想. 如是外想. 與定爲難. 或復因其所修習定. 謂己爲勝. 觀他爲劣. 便自高擧. 如是亦得名種種想. 或多言論. 或久尋思. 令身疲勞. 心不得定. 如是多言與定爲難. 若從定生光明之相及見色時. 便捨內修相續作意願樂. 於外諦視衆色故. 極思察與定爲難. 如是諸難. 隨其所應障三摩地. 所緣境相及因緣相. 或有遇此退失所緣因緣相故. 如其次第二相俱沒

復次云何喜俱行三摩地. 謂初二靜慮諸三摩地. 云何樂俱行三摩地. 謂第三靜慮諸三摩地. 云何捨俱行三摩地. 謂第四靜慮已上諸三摩地

復次云何修定爲得現法樂住. 謂於四種現法樂住. 方便道中所有修定. 及未円滿淸淨鮮白諸根本地所有修定. 爲顯修習未曾得定. 是故世尊說初靜慮前方便道. 云何修定爲得智見. 謂諸苾芻. 於光明相. 慇懃懇到審諦而取. 如經廣說. 當知此在能發天眼前方便道所有修定. 此中天眼於諸色境能照能觀說名爲見. 能知諸天如是名字如是種類. 乃至廣說. 如勝天經. 是名爲智. 云何修定生分別慧. 謂諦現觀預流果向方便道中所有修定. 或爲修習諸無◑解. 云何修定爲盡諸漏. 謂阿羅漢果方便道中所有修定

復次云何五聖智三摩地. 謂我此三摩地是聖無染無執. 廣說如經. 此中示現五行相智. 謂自體智. 補特伽羅智. 淸淨智. 果智. 入出定相智. 聖者. 善故名聖. 又無漏故名聖. 無染者. 顯善聖性. 無執者. 顯無漏聖性. 非凡夫所近者. 謂諸佛及聖弟子所親近故. 是聰叡所讚者. 謂卽彼所稱讚故. 是諸聰叡同梵行者. 常不訶毁者. 謂一切時常稱讚故. 非如世間初靜慮等爲背下地修方便故. 先以靜相而稱讚之. 爲趣上地修方便故. 後以◑相而復呵毁. 寂靜者. 所治煩惱永寂靜故. 微妙者. 自地煩惱不愛味故. 得安◑道者. 所得之道無退轉故. 證心一趣者. 已得無尋無伺地故. 現在安樂者. 能得現法樂住故. 後樂異熟者. 引無餘依涅槃樂故. 正念而入者. 善取能入三摩地相. 無忘失故. 正念而出者. 善取能出三摩地相. 無忘失故

復次云何聖五支三摩地. 謂諸苾芻. 卽此身內離生喜樂. 廣說如經. 離生喜樂者. 謂初靜慮地所攝喜樂. 所滋潤者. 謂喜所潤. 遍滋潤者. 謂樂所潤. 遍充滿者. 謂加行究竟作意位. 遍適悅者. 謂在已前諸作意位. 由彼位中亦有喜樂時時間起. 然非久住. 亦不円滿. 於此身中. 無有少分而不充滿者. 謂在加行究竟果作意位. 譬如◑慧能沐浴人. 或彼弟子者. 當知喩於修觀行者. 銅器瓦器或앙蛤器者. 喩爲離欲生喜樂故敎授敎誡. 細沐浴末者. 喩能順彼出離尋等. 水◑◑者. 當知喩於尋淸淨道. 沐浴◑者. 以喩於身. 帶津◑者. 喩喜和合. ◑所隨者. 喩樂和合. 遍內外者. 喩無間隙喜樂和合. 不强者. 喩無散動. 不弱者. 喩無染汚亦無愛味. 又於第二喩有差別. 山者喩於無尋伺定. 尖頂者. 喩於第二靜慮. 無尋無伺於所緣境一味勝解. 泉者. 喩於內等◑支. 水軸者. 謂水傍流出. 水索者. 謂水上涌出. 此二種喩. 如其次第. 顯示喜樂. 滋潤等言. 如前解釋. 無不充滿者. 當知喩於無間相應. 又於第三喩有差別. 如쌓鉢羅等. 離喜之樂. 彼相應法. 及所依身. 當知亦爾. 水喩離喜無尋伺定. 喜發踊躍. 由無彼故. 喩花胎藏沒在水中. 又於第四喩有差別. 淸淨心者. 謂與捨念淸淨相應. 超過下地諸災患故. 鮮白者. 謂性是善. 自地煩惱無愛味故. 何故復以長者爲喩. 謂彼所作皆審悉故. 不放逸故. 思惟籌量觀察勝故. 於增減門無不知故. 證得淸淨第四靜慮者. 亦復如是. 凡有所爲審諦円滿無諸放逸. 於一切義無不了知. 其性捷利. 八經九經以爲喩者. 由堅緻故. 顯蚊◑等不能侵損. 首足皆覆者. 若有二失容可侵損. 謂衣薄故. 有露處故. 今此顯示二失俱無. 此定亦爾. 其心淸淨鮮白周遍. 一切散動所不能侵. 堪忍寒暑乃至他所呵叱惡言. 及內身中種種苦受. 又於第五喩有差別. 於所觀相慇懃懇到等. 當知已如前釋. 謂審觀察三世諸行. 於能觀察又復觀察. 是此中總義. 何等名爲聖三摩地. 云何建立五支差別. 謂四靜慮中所有聖賢心一境性. 及於安立審諦觀察. 如是名爲聖三摩地. 依於四種現法樂住. 建立四支. 依審觀察緣起法故. 又爲斷除餘結縛故. 建立第五. 當知此由二因緣故. 建立五支. 復次. 云何有因有具聖正三摩地. 當知善故. 及無漏故. 說名爲聖. 有五道支名此定因. 所謂正見. 正思惟. 正語. 正業. 正命. 具有三種. 所謂正見正精進正念. 此中薄伽梵總說. 前七道支與聖正三摩地. 爲因爲具隨其所應. 差別當知. 謂由前導次第義故. 立五爲因. 於三摩地資助義故. 立三爲具. 云何正見等前導次第義. 謂先了知世間實有眞阿羅漢正行正至. 便於出離. 深生樂欲. 獲得正見. 次復思惟. 何當出離居家迫뉼. 乃至廣說. 從此出家受學尸羅. 修治◑命. 是名正語正業正命. 此正見等. 於所對治邪見等五. 猶未能斷. 還卽依止此五善法. 從他聞音. 展轉發生聞慧正見. 爲欲斷除所治法故. 又爲修習道資糧故. 方便觀察. 次依聞慧. 發生思慧. 復依思慧. 發生修慧. 由此正見. 於諸邪見. 如實了知此是邪見. 於諸正見. 如實了知此是正見. 乃至正命. 如實知已. 爲欲斷除邪見等故. 及爲円滿正見等故. 發勤精進. 若由此故. 能斷所治. 集能治法. 令其円滿. 是名正念. 此念卽是三摩地分故. 亦兼說正三摩地. 若是時中. 捨邪見等. 令不復生. 修正見等. 令得円滿. 卽於如是方便道中. 亦能棄捨邪精進念. 兼能修滿正精進念. 若於是時. 於彼諸法. 能斷能滿. 卽於此時. 聖正三摩地. 亦得円滿. 此中由慧爲導首. 於增上戒. 先自安處. 次聞他音. 如理作意. 及增上戒學. 二爲依止. 於方便道中. 發生增上心學. 及增上慧學. 此中正念. 名增上心學. 正見正精進. 名增上慧學. 如是三學. 於修聖正三摩地時. 皆得円滿

復次. 云何金剛喩三摩地. 謂最後邊學三摩地. 此三摩地最第一故. 最尊勝故. 極堅牢故. 上無煩惱能◑伏故. ◑伏一切諸煩惱故. 是故此定名金剛喩. 譬如金剛其性堅固. 諸末尼等不能穿壞. 穿壞一切末尼寶等. 此定亦爾. 故喩金剛

復次. 云何五現見三摩鉢底. 謂諸苾芻. 卽於此身等. 廣說如經. 已見諦者修此等至. 是故名爲現見等至. 是諸修道所斷煩惱制伏對治. 斷滅對治. 及觀察斷. 當知此中總略體性. 初不◑觀. 方便念住. 以爲依止. 爲令欲貪不現行故. 觀察內身種種不◑. 第二不◑觀. 卽彼念住以爲依止. 乃至. 觀察骨人之相. 爲令彼貪不現行故. 觀察此身種種不◑. 當知齊此名具觀察一切不◑. 最極通達者. 是靑덕等觀. 品類次第極逾越義. 初不◑觀觀察內身現前安住種種不◑. 後不◑觀. 通達法性. 觀察此身有如是法有如是性. 乃至廣說. 觀識流轉者. 觀察此識生滅相續. 或觀生身展轉相續. 謂◑觀察行緣識等. 或觀刹那展轉相續. 謂細觀察若有貪心離貪心等品類差別. 荏苒過度彼彼日夜. 刹那臘縛. 牟呼栗多. 於其中間. 非一衆多種種心識異生異滅. 觀察有學未離欲者俱住二世. 已離欲者惟住他世. 阿羅漢果俱無所住. 如是名爲觀察. 於斷勝處等至遍處等至. 如前已說

復次. 云何無想三摩鉢底. 謂已離遍◑欲. 未離上欲. 求出離想作意爲先. 諸心心法滅. 問以何方便入此等至. 答觀想如病如癰如箭. 入第四靜慮. 修背想作意. 於所生起種種想中. ◑背而住. 唯謂無想寂靜微妙. 於無想中持心而住. 如是漸次離諸所緣. 心便寂滅. 於此生中. 亦入亦起. 若生於彼. 唯入不起. 其想若生便從彼沒

復次. 云何滅盡三摩鉢底. 謂已離無所有處欲. 暫安住想作意爲先. 諸心心法滅. 問以何方便. 入此等至. 答若諸聖者. 已離無所有處欲. 或依非想非非想處相而入於定. 或依滅盡相而入於定. 依非想非非想處相而入定者. 謂於此上心深生◑捨. 非想非非想處進趣所緣皆滅盡故. 心便寂滅. 依滅盡相而入定者. 亦復如是. 將欲趣入滅盡定時. 有二種法. 多有所作. 謂奢摩他. 毘鉢舍那. 云何奢摩他. 云何毘鉢舍那. 云何此二多有所作. 謂於此義中八次第定名奢摩他. 所有聖慧名毘鉢舍那. 於此二中隨闕一種卽不能入滅盡等至. 要具此二方能趣入. 是故此二多有所作. 問入滅定時云何次第滅三種行. 答此有二種. 謂行時住時. 若於行時. 亦起言說. 於初靜慮有此作用. 有語行故. 若於住時. 從第二靜慮已上次第定力. 彼三種行次第而滅. 當知出時. 由逆次第次第而起. 間滅盡定中. 諸心心法竝皆滅盡. 云何說識不離於身. 答由不變壞諸色根. 中有能執持轉識種子阿賴耶識. 不滅盡故. 後時彼法從此得生. 問入滅定時. 無有分別. 我當入定. 我當出定. 正在定時. 心寂滅故. 遠離加行. 將出定時. 心先滅故. 亦無作意. 云何能入云何能出. 答先於其心善修治故. 若有諸行諸狀諸相. 能入於定. 能出於定. 於彼修習極多修習. 由修習故. 任運能入. 任運能出. 云何出滅定時. 觸三種觸. 一不動觸. 二無所有觸. 三無相觸. 謂出定時. 多由三境而出於定. 一由有境. 二蟲境境. 三由滅境. 由此三境. 於出定時. 如其次第. 觸三種觸. 緣於有境. 而出定時. 無有我慢擾動其心. 謂此爲我而起我慢. 或計未來我當有等. 乃至廣說. 是故說言觸不動觸. 緣於境境而出定時. 無貪所有無瞋所有無癡所有. 是故言觸無所有觸. 緣於滅境而出定時. 於一切相不思惟故緣無相界. 是故說言觸無相觸. 如是已說靜慮解脫等持等至

瑜伽師地論卷第十二

위

*

다음

->